procesaur/Wiki.mk huggingface dataset:
Алексеј Луценко

Алексеј Александрович Луценко (|Алексей Александрович Луценко; р. ) — казахстански професионален друмски велосипедист, кој вози за UCI World Tour екипата .
1 Кариера
Во 2012 година го освоил Светското друмско првенство под 23 години. На Тур де Свис 2015, Луценко имал одлучувачки напад на претпоследното искачување што го довело до победа на осмата етапа.
2 Достигнувања
;2010
: Азиски јуниорски првенства
::1. Друмска трка
::2. Поединечен хронометар
;2011
: 9. ЗЛМ Тур
;2012
: 1. Светско друмско првенство под 23 години
: 1. Етапа 5 Тур де л’Авенир
: 1. Етапа 1b Трка околу Бугарија
: 1. Етапа 5 Џиро дела Вале д’Аоста
: 2. ГП дес Марбријер
: 5. ГП Нобили Рубинетери
;2014
: 1. Етапа 5 (ITT) Трка околу Данска
: 1. Екипен хронометар на Азиските игри 2014
: 4. Краен пласман Трка околу Данска
::1. Етапа 5 (ITT)
;2015
: 1. Национално хронометарско првенство
: 1. Етапа 8 Тур де Свис
: 1. Трка Алмати
;2016
: 1. Краен пласман Трка околу Хајнан
::1. Етапа 8
: 1. Етапа 5 Париз-Ница
: 1. Трка Алмати
: 3. Краен пласман Три дена Де Пане
;2017
: 1. Краен пласман Трка Алмати
::1. Етапа 1
: Вуелта а Еспања
::1. Етапа 5
:: Награда за борбеност на етапа 5
: 3. Дварс дор Вландерен
: 9. Светско друмско првенство
;2018
: 1. Национално друмско првенство
: Азиски игри
::1. Друмска трка
::1. Хронометар
: 1. Краен пласман Трка околу Оман
: 1. Етапа 6 Трка околу Австрија
: 2. Краен пласман Трка околу Турција
::1. Етапа 4
;2019
: Национални првенства
::1. Друмска трка
::1. Хронометар
: 1. Краен пласман Трка околу Оман
::1. Бодовен пласман
::1. Етапа 2
::1. Етапа 3
::1. Етапа 5
: 1. Краен пласман Арктичка трка на Норвешка
::1. Бодовен пласман
: 1. Копа Сабатини
: 1. Меморијал Марко Пантани
: Тирено-Адријатико
::1. Планински пласман
::1. Етапа 4
: 2. Копа Уго Агостони
: 4. Краен пласман Трка околу Германија
: 4. Омлоп Хет Ниусблад
: 7. Краен пласман Критериум ди Дофине
: 7. Страде Бјанке
;2020
: 3. Краен пласман Тур де ла Прованс
::1. Бодовен пласман
: 3. Краен пласман Трка ОАЕ
2.1 Распоред на резултатите на големите трки
Голема трка, 2013, 2014, 2015, 2016, 2017, 2018, 2019
Џиро, —, —, —, —, —, 87, —
Тур, СО, —, —, 62, 71, —, 19
Вуелта, —, 100, —, —, 75, —, —
СО = се откажал; — = не учествувал
Делајл Стјуарт

+ Откриени астероиди: 1, 475 Окло, 14 август 1901
Делајл Стјуарт (|DeLisle Stewart; 16 март 1870 – 2 февруари 1941) — американски астроном.
Во 1896 година станува член на Хардвардската опсерваторија, и од 1898 до 1901 година тој работи во опсерваторијата сместена во Арекипа, Перу, каде ги снимил фотографските плочи кои ќе идат употребени од Вилијам Хенри Пикеринг при откривањето на Сатурновата месечина Феба. Исто така Стујарт има откриено и многу маглини.
Подоцна тој работи во Синсинатската опсерваторија сè до 1910 година, за подоцна да го создаде Синсинатското астрономско друштво.
Го има откриено и астероидот 475 Окло.
Волк (соѕвездие)

Волк (лат. ''Lupus'', Lup) — соѕвездие на јужното небо, едно од 48-те забележани од римскиот астроном Клавдиј Птоломеј (II век) и до денес претставува дел од 88-те современи соѕвездија. Сместено е помеѓу соѕвездијата Кентаур и Скорпија.
1 Забележителности
1.1 Ѕвезди
Волк има околу 30 ѕвезди од величина 2 и 3, како и 70 со величина поголема од 6, вклучувајќи ред двојни и повеќекратни ѕвезди.
Највеќето најсјајни ѕвезди во соѕвездието се масивни членови на OB-здружението Скорпија-Кентаур.
1.2 Длабоконебесни тела
Кон северниот дел на соѕвездието се наоѓаат збиените јата NGC 5824 и NGC 5986, е близу до нив е и темната маглина B 228. На југ се сместени расеаните јата NGC 5822 и NGC 5749, како и збиеното јато NGC 5927 на источната граница со соѕвездието Рамнило. На западната граница има две спирални галаксии и Волф-Рајеовата планетарната маглина IC 4406, во која се содржат некои од најврелите познати ѕвезди. Маглината IC 4406 (наречена „Мрежница“) е валчеста маглина оддалечена 5.000 светлосни години. Низ средиштето има правливи појаси. Кон средината на соѕвездието се наоѓа и планетарната маглина NGC 5882. Во Волк е сместена и преминувачката вонсончева планета Волк -TR-3b.
ESO 274-1 е спирална галаксија која е видлива странично, и тоа со аматерски телескоп со пречник од барем 30 см. Се наоѓа користејќи се со Ламбда Волк и Ми Волк како обележја, и видлива е само при многу темно небо. По големина зафаќа 9 на 0,7 лачни минути со мало елиптично јадро.
2 Митологија и историја
Во древноста, соѕвездието се сметало за астеризам во рамките на Кентаур и се поимувало како произволно животно, убиено (или на умирање) од страна на или во име на Кентаур. Ератостен си го претставувал како мешок за вино во раката на Кентаур. Волк почнал да се сметаза посебно соѕвездие во III век п.н.е., кога Хипарх го нарекол „Ѕвер“ (''Терион''). Овој „ѕвер“ , не се сметал за ниедно конкретно животно сè до преведувањето на Хипарховото дело на латински.
Старогрчкото поимување веројатно води потекло од вавилонската фигура позната како Бесно Куче (УР.ИДИМ), со глава и труп на човек и нозе и опашка на ѕвер (лав, куче, волк итн.) Честопати се среќава заедно со богот на сонцето и уште едно митолошко суштество, наречено „Човек-бик“ (аналогно на грч. Кентаур).
3 Поврзано
* Волк
* Список на соѕвездија
4 Наводи
** Ian Ridpath and Wil Tirion (2007). ''Stars and Planets Guide'', Collins, London. ISBN 978-0-00-725120-9. Princeton University Press, Princeton. ISBN 978-0-691-13556-4.
Секој со своето езеро

Секој со своето езеро е збирка раскази од македонскиот писател Ненад Јолдески. Збирката е објавена во 2012 година во издание на „Темплум“, како 104 книга во рамките на едицијата „Магма“.
1 Технички одлики
Збирката е печатена во мал формат (17 сантиметри), во мек повез и има 93 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-608-4658-13-9. Графичкото уредување и дизајн е дело на фирмата „Кома“. На предната корица е наоѓа слика на Рене Магрит, додека на задната корица е даден кус осврт врз книгата, куса биографија на авторот и попис на дел од објавените книги во едицијата „Магма“. Објавувањето на книгата било финансиски поддржано од Министерството за култура.
2 Содржина
Збирката „Секој со своето езеро“ содржи 14 раскази, а покрај нив, на крајот од книгата е даден попис на објавените книги од едицијата „Магма“. Во збирката се застапени следниве раскази:* Дрвја со крошни под земја
* Каде си поету?
* Магла
* Неплатени хотелски сметки
* Патувања
* Спирала
* Куќа
* Николај и мастилавото езеро
* Кај најде баш сливата, Господи!
* Оган
* Татко ми, часовникот и краткиот расказ
* Мајка ми, поплавата и краткиот расказ
* Мостот, магичната труба и големиот бел галеб
* Вода
3 Награди и признанија
Во април 2016 година, книгата „Секој со своето езеро“ ја добила наградата на Европската Унија за литература.
4 Критички осврт кон делото
Роберт Алаѓозовски ја оценува книгата како нагласено артистична, со метафорична и немиметична реторика. Повеќето од расказите би можеле да се оценат како лирска проза отколку раскази. Тие повеќе зборуваат за состојби и за чувства отколку што конструираат свет во кој нешто се случува. Според него, деловите што ја прават збирката вредна и привлечна се: лиричноста, натрупаната симболика, редуцираниот исказ и дискретниот револт кон денешните состојби. Во тој поглед, прозата на Јолдески делува малку анахроно, но тоа е симпатично.
Опсада на Медина

Опсадата на Медина - опсада која се одвила во периодот од 10 јуни 1916 до 10 јануари 1919 година. Опсадата е една од најтрајните во историјата која продолжила и по крајот на војната. На чело на османлиските сили во градот бил Фахри Паша.
Градот Медина во тоа време бил поврзан со Османлиското Царство преку железничка пруга. Со британска поддршка, првиот напад бил извршен од страна на синот на Хусеин, Фејсал, но Арапите биле одбиени и имале големи загуби. Кога конфликтот се проширил кон северните делови на Црвено Море, Фејсал и неговите советници се договориле да го стават под опсада градот. Така со сила од околу 30,000 војници во 1916 година биле формирани три армии: источна на чело со принцот Абдула бин Хусеин, јужна на чело со Али бин Хусеин и северна на чело со Фејсал.
Во текот на 1917 година се случиле повеќе од 30 неуспешни напади, додека во 1918 оваа бројка била многу поголема, но и покрај тоа градот останал под турска власт. Кога Османлиското Царство го потпишала договорот од Мудрос со Антантата на 30 октомври 1918 година, Фахри Паша одбил да го предаде градот и покрај молбите на султанот.
Градот го одржал 72 дена по завршувањето на војната. По потпишувањето на договорот од Мудрос, османлиската армија се наоѓала на 1300 километри далеку од Медина. На крајот, неговите луѓе се соочиле со глад по кое на 10 јануари 1919 година тој морал да го предаде градот. Абдула и неговите сили во Медина влегле на 13 јануари по кое следувала 12 дневно ограбување на градот. Околу 8,000 турски војници биле евакуирани и испратени во Египет.
Стефан Жавел

Стефан Жавел (|Stéphane Javelle Лион, 16 ноември 1864 – 3 август 1917) — француски астроном. Од 1888 година работи како помошник на Анри Перотен во Ницешката опсерваторија, и набљудувал 1431 објект кој ги објавил во каталогот IC (''Index Catalogue''). Првично работел како сметководител пред пријател на наговиот работодавач, Луј Толон да го препорача на Перотен.
Хајнрих Даре

Хајнрих Луј Даре (|Heinrich Louis d'Arrest; 13 август 1822 – 14 јуни 1875) — германски астроном, роден во Берлин. Неговото име понекогашсе води како Хајнрих Лудвиг Даре.
1 Животопис
додека бил студент на универзитетот во Берлин, Даре бил дел од дружината на Јохан Готфрид Гале која трагала по Нептун. На 23 септември 1846 г, тој предложил дека на одредена неодамнешно нацртана карта од небото, од областа која ја предвидел Ирбен Леверје, може да се спореди со денешното небо и да се побара поместувањето кое е особеност на планета, во споредба со неподвижните ѕвезди. Нептун бил откриен истата ноќ.
Подоцнежната работа во Лајпцишката опсерваторија го навела, во 1851 година, да ја открие кометата именувана според него (означена како 6P/Даре). Тој исто така ги проучувал астероидите (го открил астероидот 76 Фреја) и маглините.
Во 1864 година неуспешно се обидел да ги најде Марсовите месечини, и поставил горна граница од 70 лачни минути како растојание од кое би требало да се бараат месечините на Марс.
Во 1875 година го добива златениот медал на Кралското астрономско друштво.
Во 1857 година, се оженил за Августина Емилија Мебиус, ќерката на неговиот тогашен надгледувач, Август Фердинанд Мебиус. Починал во Копенхаген, Данска.
Според него е именуван кратерот Даре на Месечината, како и кратерот на марсовата месечина Фобос и астероидот 9133 Даре.
Битка кај Мека (1918)

Битката кај Мека — битка која се одвила во периодот од јуни до јули 1916 година. На 10 јуни Хусеин бин Али, управителот на градот, започнал востание против османлискиот калифат како дел од Арапското востание.
1 Заднина
Целта на Хусеин била да направи една арапска држава која ќе ги зафаќала териториите од Алеп до Аден, и за оваа цел ги подготвил своите четири синови правејќи сојуз со Британците.
2 Конфликт
Во почетокот на јуни 1916 година поголемиот дел од османлиската војска била стационирана во градот Таиф на чело со Галиб Паша, гувернерот на Хиџас. Само околу 1,000 војници биле оставени да го бранат светиот град. Поголемиот дел од нив се наоѓале во касарната кога започнало официјално востанието. По овој напад, околу 5,000 востаници започнале напад кон трите тврдини кои се наоѓале околу Мека. Самиот турски командант не можел да направи разлика меѓу своите и противничките војници, па збунет му се јавил на Хусеин, кој пак го запознал со своите намери и му кажал дека е потребно да се предаде, но по одбивањето борбите продолжиле. Следниот ден била освоена територијата околу џамија Масџид ал-Харам заедно со османлиската владина канцеларија заедно со заменик гувернерот, кој им наредил на своите сили да се предадат но тие одбиле. Ситуацијата се променила кога Британците испратиле артилерија по кое тврдината била нападната и на 4 јули 1916 година заземена.
3 Последици
Оваа битка го означил крајот на османлискиот калифат во земјата. Самиот управител бил соборен од власт од страна на Ибн Сауд и неговиот сон за основање на арапска држава од Јемен до Сирија останал нереализиран.
4 Поврзано
* Арапско востание
* Опсада на Медина
5 Наводи
* (on King Hussein's website)
* at PBS
** Lawrence, T. E. (1935). Seven Pillars of Wisdom. Doubleday, Doran, and Co.
Баргтехајде-Ланд

Баргтехајде-Ланд (|Bargteheide-Land) — општинска заедница во округот Штормарн, во Шлезвиг-Холштајн, Германија. Се наоѓа околу градот Баргтехајде. Нејзино седиште е градот Баргтехајде, иако самиот град не е член на заедницата.
Општинската заедница Баргтехајде се состои од следниве општини:
# Баргфелд-Штеген
# Делингсдорф
# Елменхорст
# Хамор
# Јерсбек
# Нинволд
# Тодендорф
# Тремсбител
Операција Немезис

Операцијата Немезис (ерменски: «Նեմեսիս» գործողութիւն) - операција на Ерменската револуционерна федерација во периодот од 1920 до 1922 година.
Целта на операцијата Немезис била да се казнат водачите на младотурците кои го организирале Ерменскиот геноцид во 1915 година, како и организаторите на ерменските прогони во Баку во 1918 година и ерменските предавници кои соработувале со Турците.
Операцијата била испланирана и спроведена од Ерменската револуционерна федерација и била наречена Немезис во чест на грчката божица на одмаздата Немезида. Одлуката за спроведување на операцијата била земена во Ереван во 1919 година по прогласување на независност на Демократска Република Ерменија претходната година. Списокот бил долг. Од 650 идентификувани имиња биле одвоени одвоиле 41 лице како главни виновници. За извршувањето на операцијата бил создаден создава одговорен орган.
Оперативното раководство и осигурувањето на финансии било обезбедено од Шахан Натали и Крикор Мерчанов. На групата на Храч Папазин, турски студент кој успеал да стигне до високите кругови на младотурците кои биле во заточение, било наредено да ги открие. Операцијата била подготвувана многу детално. Организациските центри биле редакциите на весникот (Битка) во Цариград и весникот (Знаме) во Бостон. Групите кои требало да ја исполнат одлуката биле составени од 3 до 5 луѓе. Нивната задача била да го следат конкретниот криминалец и при добар момент да ја спроведат одлуката.
Сохомон Техлерјан по започнувањето на Првата светска војна заминал за Ерменија каде во 1915 година го преживеал генцидот. Во 1921 добил задача да го убие Талат Паша. На 15 март истата година, на улицата "Харденберг" во Берлин бил уапсен откако пукал кон Талат Паша. На 2 јуни 1921 год германскиот суд го пуштил на слобода. Во периодот од 1919 до 1922 год биле убиени Талат Паша, Енвер Паша, Џемал Паша, Бехаедин Шакир, Џемал Азмин, Саид Халим, Хан Хојски.
Едуар Стефан

Едуар Жан Мари Стефан (|Édouard Jean-Marie Stephan 31 август 1837 – 31 декември 1923) — француски астроном.
Роден во местото Сант Пезен и се школувал во Виша нормална школа, дипломирајќи како првенец во својата класа во 1862 година.
Бил назначен за директор на Марсејската опсерваторија од 1864 до 1907 (до 1872 г. бил подреден на Ирбен Леверје). Во почетокот на својата кариера, имал ограничени можности за набљудувања бдејќи бил презафатен со подобрувањето на опсерваторијата. Во 1866 година го открива астероидот 89 Јулија. Во 1867 година го користи новиот телескоп за да го набљудува преминот на Меркур.
Во периодот меѓу 1870 и 1875, Стефан систематично ги проучувал маглините, со што прецизно ги одредил местоположбите и попатно открил уште многу нови маглини. Неговата цел била да изнајде точно одредувањена вредностите за соодветните движења на ѕвездите со создавање на појдовен систем на статични објекти.
Во 1873 година, Стефан бил првата личност која се обидела да го измери аголниот пречник на една ѕвезда со употреба на интерферометрија, на тој начин што 80 см телескоп во Марсејската опсерваторија го направил интерферометар. Тој тоа го сторил на начин што одреден дел од стаклото на рефлекторот го покрил со маска на која имало два отвори.
Ѕвездата која ја избрал за својот опит била ѕвездата Сириус. Но не успеал да добие резултат во кои би се набљудувал ѕвездениот диск, но во 1874 година успева да ја добие горната граница на ѕвездените пречници од 0.158".
Во 1882 година ја открил галаксијата NGC 6027 користејќи го 80 см рефлектор.
Позначајни откритија се Стефановиот Квинтет, познат и како „Арп 319“, група од 5 галаксии. Стефан ова откритие го постигнал сом првиот телескоп на кој имало монтирано рефлекторско огледало.
Во 1884 година Француската академија на науките го наградува со наградта ''prix Valz''. Неговото име се поврзува и со периодичната комета 38P/Стефан-Отерма, иако Жером Коџа ја забележал прв.
+ Откриени астероиди: 2, 89 Јулија, 6 август 1866
91 Егина, 4 ноември 1866
1 Поврзано
* Стефанов Квинтет
Јужна покраина (Руанда)

Јужна покраина (Intara y'Amajyepfo; Province du Sud) — една од покраините во Руанда. Покраината била создадена во јануари 2006 година како дел од проектот на децентрализацијата на владата на Републиката.
Јужната покраина е составена од поранешните покраини Гиконгото, Гитарама и Бутаре. Денес покраината е поделена на следниве окрузи: Бутаре, Гатагара, Гиконгоро, Гисагара, Гитарама, Камоњи, Њанза и Њарунгуру. Главен град на покраината е Њанза.
1 Поврзано
* Руанда
* Покраини во Руанда
Западна покраина (Руанда)

Западна покраина (Intara y'Iburengerazuba; Province de l'Ouest) — една од покраините во Руанда. Покраината е создадена во јануари 2006 година како дел од проектот на владата за децентрализацијата на Републиката.
Западната покраина е создадена од поранешните покраини Кјангугу, Гисењи, Кибује и мал дел од Рухенгери. Денес е поделена на окрузите Каронги, Њабиху, Рубаву, Русизи, Нгорореро, Њамашеке и Руциро. Главен град на покраината е Кибује.
Барсбител

Барсбител (|Barsbüttel) — општина во округот Штормарн, во Шлезвиг-Холштајн, Германија. Се наоѓа источно од Хамбург.
Од 1973 година општина се состои од четири дела: Барсбител (седиштето на општината), Вилингхузен, Штемварде и Штелау.
1 Меѓународни односи
Барсбител е збратимен со следниве општини и градови:
* Кејла, Естонија
* Грал-Мириц, Германија
* Гипава, ФРА
* Келингтон, Велика Британија
Роберт Вард

Роберт Ворд (|Robert Ward) — американски писател.
1 Творештво
Ворд е автор на шест романи, меѓу кои и „Црвениот Бејкер“ (Red Baker), за кој во 1985 година ја добил наградата „Pen West“ за најдобар роман. Според романот „Cattle Annie and Little Britches“ е снимен филмот во кој глумат Берт Ланкастер и Дајан Лејн. Исто така, тој е автор и на повеќе телевизиски серии, како што се: „Hill Street Blues“, „Miami Vice“, „New York Undercover“ и „The Division“. Неговите текстови и кратки прозни дела се објавени во списанијата „GQ“, „Rolling Stone“, „Anateus“ итн. Неговиот расказ „Хемија“ е објавен на македонски јазик во 2010 година, во збирката „Кокаински хроники“, во издание на „Темплум“.
Северна покраина (Руанда)

Северна покраина (Intara y'Amajyaruguru; Province du Nord) — една од покраините во Руанда. Покраината била создадена во јануари 2006 година како дел од напорите за децентрализација на Републиката.
Северната покраина е составена од поранешните покраини Ругенгери и Бјумба, како и северните делови од Рурално Кигали. Денес покраината е поделена на окрузите Бурера, Гикумби, Гакенке, Мусанзе и Рулиндо. Главен град на покраината е Мусанзе.
1 Поврзано
* Руанда
* Покраини во Руанда
Џери Штал

Џери Штал е американски писател.
1 Творештво
Џери Штал е најпознат како автор на наркоманските мемоари „Постојана полноќ“ (''Permanent Midnight''), според кои е снимен филмот во кој глумат Бен Стилер и Овен Вилсон. Исто така, тој е автор и на романите: „Перверзник - љубовна приказна“ (''Perv- A love story''), „Гол во цивилка“ (''Plainclothes naked'') и „Јас, Дебелко“ (''I, Fatts''). Неговиот расказ „Самрак на будалите“ е објавен на македонски јазик во 2010 година, во збирката „Кокаински хроники“, во издание на „Темплум“.
Источна покраина (Руанда)

Источна покраина (Intara y'Iburasirazuba; Province de l'Est) — најголема и најнаселена покраина во Руанда. Покраината била создадена во јануари 2006 година како дел од реформите на владата за децентрализација на Републиката.
Покраината е поделена на седум окрузи: Бугесера, Гацибо, Кајонза, Нгома, Кирехе, Њагатаре и Румагана. Главен град на покраината е Румагана.
Покраината е создадена од поранешните покраини Кибунго и Уматара, поголемиот дел од Рурално Кигали и делови од Бјумба.
1 Наводи
* Briggs, Philip & Booth, Janice (2006) ''Rwanda - The Bradt Travel Guide''. 3rd ed. London: Bradt Travel Guides. ISBN 1-84162-180-3
* Chrétien, Jean-Pierre (2003) ''The Great Lakes of Africa: Two Thousand Years of History'' Hardcover ed. Cambridge, MA: MIT Press. ISBN 1-890951-34-X
* Dorsey, Learthen (1994) ''Historical Dictionary of Rwanda''. Scarecrow Press. ISBN 0-8108-2820-0
* Ministry of Local Government, Republic of Rwanda (MINALOC): " ". ''Performance contracts in Year 2009-2010 (July 2009-June 2010)''. Accessed on 2010-03-11.
* Munyakazi, Augustine & Ntagaramba, Johnson Funga (2005). ''Atlas of Rwanda'' French ed. Oxford: Macmillan Education. ISBN 0-333-95451-3
Бил Муди

Бил Муди е американски писател.
1 Животопис
Бил Муди работи како џез-музичар и DJ во KSWY во Сонома, Калифорнија. Исто така, тој предава творечко пишување на Државниот универзитет во Сонома.
2 Творештво
Бил Муди е автор на серијата романи за Еван Хорни. Неговиот расказ „Синиот Камаро“ е објавен на македонски јазик во 2010 година, во збирката „Кокаински хроники“, во издание на „Темплум“.
Лаура Липман

Лаура Липман (родена на 31 јануари 1959) е американска писателка на детективски романи.
1 Животопис
Лаура Липман живее во Балтимор каде во текот на 12 години работела како новинарка во весникот „Балтимор сан“, а исто така пишувала текстови и за „Њујорк тајмс“ и „Вашингтон пост“.
2 Творештво
Липман е најпозната како автор на серијата книги за приватната детективка Тес Монаган, чие дејство се одвиваат во Балтимор. Исто така, таа има објавено и два романа во кои не се појавува Монаган: „Секое тајно нешто“ (Every secret thing) и „На трет степен“ (To the power of three). За своите дела, таа ги освоила речиси сите поважни американски награди, кои се доделуваат за најдобри криминалистички раскази. Нејзиниот расказ „Диета со чист кокаин (или, како да ослабите и да го промените својот живот само за еден викенд)“ е објавен на македонски јазик во 2010 година, во збирката „Кокаински хроники“, во издание на „Темплум“.
Гери Филипс

Гери Филипс е американски писател, сценарист, автор на стрипови и мултимедијален уметник.
1 Творештво
Гери Филипс е автор на збирките раскази „Разбивачи“ (Bangers), „Криминалци“ (Perpetrators) и „Монкологија“ (Monkology), во кои главен лик е детективот Иван Монк. Тој е добитник на наградата „Chester Himes Mystery“, влегол во најтесен избор за наградата „Shamus“ и членува во Националниот одбор на писатели на Америка во жанрот мистерија. Неговиот расказ „Диско зомбиња“ е објавен на македонски јазик во 2010 година, во збирката „Кокаински хроники“, во издание на „Темплум“.
Диско зомбиња

Диско зомбиња е расказ од Гери Филипс, објавен во збирката „Кокаински хроники“, во 2010 година, во издание на „Темплум“. Преводот на македонски јазик е дело на Владимир Петревски.
1 Содржина
Во една куќа, Холмс и МекМилан се борат со двајца противници (Кридер и Дивиот Вили) околу една пратка со кокаин. Во борбата, двајцата се сериозно ранети, но успеваат да ја земат дрогата. Притоа, за време на борбата, еден од противниците, кој има индијанско потекло, му дувнал на МекМилан некој магичен прав. За да ги средат раните, двајцата патуваат во Кларксдејл, кај поранешната девојка на Холмс, Џејн Корзо. Таму, Холмс има сексуален однос со Џејн, а МекМилан со нејзината другарка Ева Фернандес. Ненадејно, во куќата упаѓаат зомбиња, кои ги напаѓаат домаќините и им го земаат кокаинот. Со цел да си ја вратат дрогата, четворицата ги следат зомбињата до врвот на еден рид, каде среќаваат уште зомбиња, кои се тепаат меѓусебно околу дрогата. Своевремено, на врвот од ридот имало клуб, наречен „Диско Инферно“, кој изгорел во 1980 година при што во пожарот загинале повеќе луѓе. Откако ќе останат без дрогата, четворицата се враќаат во домот на Џејн Корзо. Утредента, Холмс и МекМилан се подготвуваат да заминат на друго место, кога во дворот на куќата се појавува Дивиот Вили, претворен во зомби, кој си ја бара дрогата.
Синиот Камаро

Синиот Камаро е расказ од Бил Муди, објавен во збирката „Кокаински хроники“, во 2010 година, во издание на „Темплум“. Преводот на македонски јазик е дело на Владимир Петревски.
1 Содржина
На Роберт (Боби) Вер му го крадат спортскиот автомобил „Шеви-Камаро“, заедно со саксофонот. По некое време, полицијата му соопштува дека го пронашла автомобилот, кој го украл еден криминалец, Рејмонд Моралес. По лудата трка со полицијата, Моралес е убиен при што е оштетен и автомобилот на Боби. Полицијата му го враќа автомобилот и Боби, под впечаток на трагите од куршумите на седиштата, започнува да се интересира за крадецот на неговиот автомобил. Затоа, оди на неговиот погреб, каде го препознава сестрата на Моралес, Габриела, која одела во истото средно училиште со Боби. Во следните денови, тие се среќаваат повторно и тогаш, Габриела му кажува дека тој бил нејзината средношколска љубов. Така, поврзани со убиството на Моралес, Боби и Габриела стануваат блиски.
Попознат како Мојсеј Рокфелер

Попознат како Мојсеј Рокфелер е расказ од Емори Холмс II, објавен во збирката „Кокаински хроники“, во 2010 година, во издание на „Темплум“. Преводот на македонски јазик е дело на Владимир Петревски.
1 Содржина
Томи е поранешен продавач на дрога, кој е вмешан во едно убиство. Неколку часови пред убиството, Томи ја фрла својата залиха на дрога, почнува да ја чита Библијата и решава да го отфрли својот гангстерски живот. Кога полицијата го приведува за убиството, жена му Би му купува нови кошули со цел пред полицајците да се покаже во подобро светло. Откако за последен пат шмрка кокаин, Томи оди во полициската станица на испрашување. Притоа, тој е решен да каже дека не знае ништо во врска со убиството. За време на испрашувањето, полицајците ги кажуваат сите негови имиња и прекари, меѓу кои и Мојсеј, а Томи протестира, бидејќи воопшто не му се допаѓа тој прекар. Отпрвин, Томи се држи до својот план да одрекува сè во врска со убиството, но подоцна започнува да се плаши од помислата дека ќе оди в затвор и го преплавуваат сеќавањата за добрите стари денови, кога се вклучил во трговијата со дрога. Така дебелиот Томи започнува да се поти и да плаче и најпосле, уморен од притисокот на полицајците, тој ги кажува убијците.
Самрак на будалите

Самрак на будалите е расказ од Џери Штал, објавен во збирката „Кокаински хроники“, во 2010 година, во издание на „Темплум“. Преводот на македонски јазик е дело на Владимир Петревски.
1 Содржина
Дејството на расказот се одвива во 1980 година. Сузи е стара жена која продава и употребува кокаин, но тоа го прави на многу посебен начин. Таа живее со цимерот Сидни, кој цело време е дрогиран и која со години не излегол од својата соба. Кај Сузи доаѓа еден зависник од дрога и таа му ветува дека бесплатно ќе му даде едне грам кокаин, ако тој и помогне да се издрогира. Неговата задача е да стави кокаин во една сламка и да го дува во анусот на Сузи.
Вики, Флеш и заводникот на продавачките на чевли

Вики, Флеш и заводникот на продавачките на чевли е расказ од Дебора Ванкин, објавен во збирката „Кокаински хроники“, во 2010 година, во издание на „Темплум“. Преводот на македонски јазик е дело на Владимир Петревски.
1 Содржина
Расказот зборува за една девојка која ја губела невиноста трипати, секојпат во присуство на кокаин. Првиот пат, тоа се случило кај Вики, најдобра другарка на нејзината мајка и нивна семејна докторка. Девојката отишла на преглед во ординацијата на Вики, која потоа и го отстранила хименот. Вториот пат, тоа се случило во планинската куќичка на Флеш, каде двајцата се дрогираат со кокаин, а потоа имаат сексуален однос на кој таа воопшто не се сеќава, поради дејството на дрогата. Третата случка е сместена на еден мал остров во близина на Атлантик сити, каде девојката го поминува одморот. Таму го запознава Шон, кој работи како келнер во еден бар, но повремено продава кокаин. Една ноќ, таа води љубов со него на плажата.
Ли Чајлд

Џим Грант (роден на 29 октомври 1954), подобро познат по неговиот псевдоним Ли Чајлд, е британски писател на трилер романи.
1 Животопис
Ли Чајлд е роден во Англија, каде работел како телевизиски продуцент, а потоа се преселил во САД. Живее во Њујорк.
2 Творештво
Ли Чајлд е најпознат како автор на криминалистичките романи за Џек Рејчер, кои се објавени во 39 земји ширум светот. Во 2006 година објавил два романа - деветтото и десеттото продолжение од серијалот за Џек Рејчер: „Еден истрел“ (''One Shot'') и „Тешкиот пат“ (''The Hard Way''). За својот прв роман „Подиум за убивање“ (''Killing Floor'') ги освоил наградите „Antony“ и „Barry“, за најдобро дебитантско дело во жанрот „мистерија“. Неговиот расказ „Десет килограми“ е објавен на македонски јазик во 2010 година, во збирката „Кокаински хроники“, во издание на „Темплум“.
Десет килограми

Десет килограми е расказ од Ли Чајлд, објавен во збирката „Кокаински хроники“, во 2010 година, во издание на „Темплум“. Преводот на македонски јазик е дело на Владимир Петревски.
1 Содржина
Еден човек седи во бар во кој влегува друг човек, кого го познава само површно. Новодојдениот изгледа потиштено. Двајцата започнуваат разговор во кој дојденецот кажува дека продавал дрога, но еднаш ги измамил своите партнери и избегал со десет килограми кокаин и со милион долари. Исто така, кажува дека трговците со дрога изнајмиле платен убиец, со име Октавијан, кој треба да им ги врати парите и дрогата. Човекот од барот го убедува новодојдениот да му каже каде ги скрил парите и дрогата. Кога одат на местото, тој го убива продавачот на дрогата и тогаш се открива дека тој е, всушност, убиецот Октавијан. Октавијан им кажува на своите шефови дека ги пронашол парите, но ги лаже дека не ја пронашол дрогата.
Диета со чист кокаин (расказ)

Диета со чист кокаин (или, како да ослабите и да го промените својот живот само за еден викенд) е расказ од Лаура Липман, објавен во збирката „Кокаински хроники“, во 2010 година, во издание на „Темплум“. Преводот на македонски јазик е дело на Владимир Петревски.
1 Содржина
Кели и Моли се најдобри другарки, кои штотуку раскинале со своите момчиња и сакаат да ослабат за да ги направат љубоморни. Тогаш, Моли предлага да се обидат со диета со кокаин и одат во еден кварт за да ја набават дрогата. Незадоволни од квалитетот на купената дрога, тие се враќаат назад, каде продавачот на дрога им кажува дека купиле хероин, наместо кокаин. Затоа, тие одат во станот на Антон за да ја сменат дрогата. Антон живее со својата слепа баба, која по цел ден седи пред телевизорот. Моли и Антон одат во другата соба, каде што водат љубов. Наеднаш, Моли ја повикува Кели и таа гледа дека Моли го убила Антон. Двете ја земаат дрогата од станот, бегаат од местото на убиството и доаѓаат до еден каменолом, каде Кели ја турка Моли во провалијата. Додека полицијата безуспешно трага по убиецот на Антон и на Моли, Кели дознава дека Моли имала врска со нејзиното поранешно момче. Истовремено, Кели успева да ослаби, си наоѓа ново момче, а со парите од продадената дрога си купува скапа гардероба.
Хемија (расказ)

Хемија е расказ од Роберт Ворд, објавен во збирката „Кокаински хроники“, во 2010 година, во издание на „Темплум“. Преводот на македонски јазик е дело на Владимир Петревски.
1 Содржина
Во расказот, главниот лик, Роџер Дикенс, прагматичен и бесчувствителен човек, опишува како ја пронашол својата вистинска љубов. Тој вообичаено оди во барот „Лавја глава“ каде заведува девојки, кои потоа лесно ги отфрла. Еден ден, таму ја среќава Никол, која веднаш го привлекува и двајцата започнуваат разговор. Никол делува потиштено и му кажува дека треба да се најде со нејзиниот здодевен шеф. Роџер оди во тоалетот за да земе малку кокаин, а во меѓувреме доаѓа шефот на Никол. Тогаш Роџер набрзина смислува план како да го насамари шефот и им приоѓа на двајцата, претставувајќи се како вереникот на Никол, кој штотуку пристигнал од Чикаго за да се венча со неа. Роџер и Никол излегуваат од барот и страсно се бакнуваат на улица, а таа му предлага да одат во нејзиниот стан, во близина.
Во станот, Никол почнува да се соблекува, возбудувајќи го Роџер, но наеднаш запира, велејќи му дека сака да го види него гол. Роџер се соблекува и тогаш во станот се појавува шефот на Никол, кој со дршката на пиштолот го удира Роџер во главата и Роџер паѓа во несвест. Кога ќе се разбуди, но тогаш Никол му објаснува дека човекот не е нејзиниот шеф, туку дека е нејзиниот маж и дека двајцата дошле за да му се одмаздат за смртта на нејзината сестра. Притоа, таа му кажува дека пред две години, во истиот бар, тој ја завел нејзината сестра, Гејл Харден, која многу го сакала, но тој ладно ја отфрлил, поради што таа се обесила.
Рон, партнерот на Никол, истура во устата на Роџер две мали шишенца, наполнети со непозната течност. Роџер се буди во болница, со силни болки во грлото и во стомакот. Полицијата го одведува во неговиот стан, каде затекнуваат неред: сите работи во станот се искршени, а ја нема ниту заштедата на Роџер. Сепак, и покрај непријатните случки, тој чувствува дека е вљубен во Никол, но истовремено, во неговата глава му се појавуваат и сликите на обесената Гејл. Во следните осум дена, Роџер е целиот потиштен и чувствува огромна вина за смртта на Гејл. Започнува почесто да се дрогира, но тоа не само што не му помага, туку започнува да халуцинира, гледајќи ја Гејл во својот стан. Еден ден го поетуваат полицајците, кои му кажуваат дека Никол и нејзиниот сопруг се измамници, кои по баровите наоѓаат жртви и ги ограбуваат. Исто така, му кажуваат дека не постои никаква Гејл, дека нема никакво самоубиство и дека фотографијата со мртвата Гејл е само фотомонтажа на која се наоѓа Никол. Сепак, Роџер си оди во станот и понатаму живее со своите халуцинации за Гејл/Никол.
Обични и необични приказни

Обични и необични приказни е збирка куси раскази од македонскиот писател Ѓорѓи Крстевски. Збирката е објавена во 2011 година во издание на „Темплум“, како 99 книга во рамките на едицијата „Магма“.
1 Технички одлики
Збирката е печатена во мал формат (20 сантиметри), во мек повез и има 111 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-608-4658-02-3. Графичкото уредување и дизајн е дело на фирмата „Кома“. Автор на предната корица е Ѓорѓе Јовановиќ, додека на задната корица е даден кус осврт врз книгата, куса биографија на авторот и попис на дел од објавените книги во едицијата „Магма“. Објавувањето на книгата било финансиски поддржано од Министерството за култура.
2 Содржина
Збирката „Обични и необични приказни“ содржи 67 куси раскази, а покрај нив, на крајот од книгата е даден попис на објавените книги од едицијата „Магма“. Во збирката се застапени следниве раскази:
Четириесет години, Мирисот на едно сеќавање, Редовниот посетител, Странци, Ништо чудно, Желба, Сценарио, Како и секогаш, Еден од оние разговори, Погреб, Великодушност, Животот на Фросина, Годишен одмор, Досада, Америка, Се чувствуваше убаво тој ден, Нешто убаво, Животот продолжува, Телефонот ѕвони, Одлука, Приказна со несреќен крај, Клише, Почит, Современа бајка, Патека, Момент, Погрешно место погрешно време, Последната битка, Роман, Несоница, Судниот ден, Македонски рулет, Завера, Свадба, Таинствениот јавувач, На Ана Алексовска, Зад завесата, Лет, Филм, Гости, Пејачи со гумени ракавици, Вест, Воз, Црната коњаница, Тајните на морските длабочини, Предзнак, Сообраќајна несреќа, Зимска случка, Двојник, Крајот на една приказна, Сеништа, Игра, Сон, Апетити, Знаци, 101110010011010, Случајна поврзаност, Чудовишта, Градот на куклите, Давеник, Суеверие, Туристи, Над градот, Многу расказ, Стрелки, Расипаниот часовник, и Повик.
Лонгјир

Лонгјир е најголем и главен град на норвешката прекуморска територија Свалбард. Населбата се наоѓа на Западен Шпицберген, најголемиот остров во архипелагот, а во моментов има околу 2.040 луѓе, претежно Норвежани и Руси.
Населбата е основана во 1906 од страна на ''Џон Mанро Лонгјир'', по кого беше именувана и населбата. Селото било уништено во 1943 од страна на Германците, но наскоро по Втората светска војна е обновено. До почетокот на деведесеттите години на XX век, главната активност во селото беше јагленовото рударство. Денес Лонгјир нуди широк спектар на активности и објекти, и содржи затворен базен, фитнес, апарати за домаќинство, намирници, три хотели, црква, продавници за сувенири и сл. Од 1993 во селото е отворен и универзитет.
Лонгјир е најсеверната населба во светот, кон која може да се пристапи без никаков проблем, бидејќи во околината е аеродромот до кој може да се стигне од страна на редовни летови од норвешките градови Тромсе и Осло. Се наоѓа северно од Северниот Поларник, во селото поларната ноќ трае од крајот на октомври до средината на февруари и поларниот ден од средината на април до средината на август.
Нови Хебриди

Нови Хебриди (англиски: ''New Hebrides'', француски: ''Nouvelles-Hebrides'') е поранешното име на островска група во јужниот Тихи Океан, денес позната под името Вануату.
Капетанот Џејмс Кук им го даде името на островите, иако пред него имаа пристигнато португалски и француски истражувачи. Со оваа територија заеднички владееле Велика Британија и Франција во периодот 1906-1980 фо форма на кондоминиум. Со стекнувањето на независноста во 1980 година, новата држава го променила колонијалното име и оттогаш се нарекува Вануату.
Џејмс Кук ги посети островите во 1774 година и ги запиша на неговата мапа, а Французите дојдоа овде во XVIII век. Британските и француските сопственици на плантажи имаа посед на голем дел од земјата до крајот на XIX век. Во 1906 година, двете колонијални сили се договориле заеднички да ја контролираат земјата. Месните жители имале можност преку бирање од која страна ќе бидат судени во случај на парница, според британски или француски закони.
Оваа ситуација се задржува до 1980 година, кога Вануату стекнува независност после Кокосовата војна. Колонијалното време сѐ уште има влијание на Вануату. Се зборува и француски и англиски јазик и постојат два образовни системи.
Бебиситерката

„Бебиситерката“ (англиски: ''The Babysitter'') е новела на Роберт Кувер од 1969 година. Новелата била инспсирација за снимање на хорор филмот „Бебиситерката“ снимен во 1995 година, на режисерот Гај Ферленд. Во Македонија, таа е објавена во 2008 година, во издание на „Темплум“, како 69 книга во рамките на едицијата „Магма“. Преводот од англиски јазик е дело на Јана Андреевска.
1 Технички одлики
Збирката е печатена во мал формат (18 сантиметри), во мек повез и има 83 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-9989-189-28-9. Графичкото уредување и дизајн е дело на Бранко Прља. На предната се наоѓа вез на Maggy Rozycki Hiltner, додека на задната корица е даден кус осврт врз книгата и попис на дел од објавените книги во едицијата „Магма“.
2 Содржина
Новелата „Бебиситерката“ претставува приказна за една девојка која ги чува децата на семејството Такер, Џими и Битси. Дејството се одвива во текот на една вечер, од 19 часот и 40 минути до 22 часот и 30 минути. Господинот и госпоѓата Такер одат на забава при што во нивниот дом пристигнува бебиситерката. Притоа, во повеќе кратки делови, авторот истовремено опишува исти ситуации, од кои дел се стварни, а некои се замислени од ликовите во книгата. На тој начин, во новелата не е јасно што се случува, а што е фантазија. Додека ги чува децата, бебиситерката гледа телевизија и истовремено војува со нив, бидејќи тие се многу палави. Господинот Такер си замислува како би било да има секс со бебиситерката. Нејзиното момче Џек и се јавува, сакајќи да оди во домот на Такерови, додека неговиот другар Марк го наговара да одат заедно со намера да имаат секс со девојката. Господинот Такер фантазира да се врати дома и да ја изненади девојката, која го привлекува. Бебиситерката се капе во кадата на Такерови и си го замислува господинот Такер. На телевизија, водителот зборува нешто за една бебиситерка.
Рајнбек

Рајнбек (|Reinbek) — град во округот Штормарн, во сојузната покраина Шлезвиг-Холштајн, северна Германија. Градот е дел од метрополитенската област Хамбург.
Рајнбек бил првпат споменат во 1226 година, а градските права ги стекнал во 1952 година. Градот е сместен на реката Биле, на која била изградена брана со цел да создаде езерце за потребите на водениците.
До него може да се дојде преку автопатот А1 и А23, како сојузниот автопа Б5.
1 Меѓународни односи
Рајнбек е збратимен со следниве градови:
* Теби, Шведска, од 1956 г.
* Кенигслутер, Долна Саксонија, Германија, од 1961 г.
* Падасјоки, Финска, од 1974 г.
* Коло, Полска, од 1999 г.
Остштајнбек

Остштајнбек (|Oststeinbek) — општина во округот Штормарн, во Шлезвиг-Холштајн, Германија. Се наоѓа околу 13 километри источно од Хамбург, на самата граница помеѓу двете покраини, Хамбург и Шлезвиг-Холштајн.
Селото било првпат споменато во 1254 година, а неговата 750-годишнина ја прославило во 2004 година.
Глинде

Глинде (|Glinde) — град во округот Штормарн, во сојузната покраина Шлезвиг-Холштајн, во северна Германија. Градот се наоѓа околу 20 километри источно од Хамбург.
1 Историја
Името Глинде било првпат споменато во документ од 25 март 1229 година. Во документот, грофот Адолф IV на Шауенбург и Холштајн го доделил селото на цистерцијанскиот манастир (манастирот подоцна бил преместен во денешниот град Рајнбек). Кралот на Данска и војвода на Шлезвиг, Фредерик I го одзел поседот од манастирот во текот на реформацијата. Во 1544 година, неговиот син Кристијан III го поделил со неговите браќа.
Во 1948 година, Глинде, Остштајнбек, Хафигхорст и Шенингштет биле здружени во општинската заедница Глинде. Откако Шенингштет, а подоцна и Хафигхорст (1949) ја напуштиле општинската заедница, Глинде и Остштајнбек станале слободни општини во 1978 година.
На 24 јуни 1979 година (750-годишнината на селото), Глинде добило градски права.
Андреја Феди

Андреја Феди (|Andrea Fedi; р. ) — италијански професионален друмски велосипедист, кој вози за професионалната континентална екипа .
1 Достигнувања
;2009
: 3. Национално јуниорско друмско првенство
;2011
: 1. Копа 29 Мартири ди Филјине ди Прато
: 1. Трофео Нести е Нести
: 2. Трофео Фраскони Фоско
: 3. Пополарисима ди Тревизо
: 3. Национално друмско првенство под 23 години
: 5. ГП Индустрија дел Куоио е деле Пели
;2012
: 1. Копа Чита ди Сан Даниеле
: 1. Трофео Тоско-Умбро
: 2. Копа Фјера Меркатале
: 2. ГП Либерационе
: 2. Копа 29 Мартири ди Филјине ди Прато
: 3. Меморијал Анџело Фумагали
: 3. Руота д’Оро - Кастелфранка ди Сопра
: 6. Трофео Џанфранко Бјанкин
;2013
: 1. Етапа 3 Трка околу Словачка
: 2. Трофео Чита ди Кастелфидардо
: 5. ГП Индустрија & Артиџанато
: 6. Дварс дор Дренте
: 9. Велосипедски спортски денови во Фелкермаркт
: 10. ГП Јудендорф Штрасененгел
;2014
: 1. Пласман Фуга Пинарело Џиро д’Италија
: 2. ГП Западна Франција
Енвер-паша

Исмаил Енвер Паша ( во - во Таџикистан) бил османлиски државник активен учесник во Младотурската револуција од 1908 година, еден од водачите на младотурската партија Комитет за единство и напредок.
Исмаил Енвер е роден во Истанбул во семејството на железнички работник. Пораснал во сиромаштија. Од 1897 година станал член на движењето на младотурците. Во 1903 година дипломирал на истанбулската воена академија. Во 1912 година партијата на младотурците победила на изборите, но малку подоцна почнува да ја губи популарноста. Во јануари 1913 година, Енвер спровел државен удар против владата.
По превратот станал министер за одбрана. Бил голем противник на нетурското население. Во текот на Првата светска војна ја вршел функцијата заменик на главниот командант (командант формално бил султанот). По крајот на војната побегнал во Берлин каде живеел под псевдонимот Али бег. Во Истанбул од повоениот трибунал бил осуден на смрт.
1 Поврзано
* Младотурци
* Комитет за единство и напредок
Преобразба (збирка раскази)

Преобразба и други раскази — збирка раскази на Франц Кафка, објавена во 2007 година, во издание на „Темплум“, како 59 книга во рамките на едицијата „Магма“. Преводот од германски јазик е дело на Бисера Анастасовска и Марија Костоска.
1 Технички одлики
Збирката е печатена во мал формат (18 сантиметри), во мек повез и има 313 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-9989-189-09-8. Графичкото уредување и дизајн е дело на фирмата „Точка“. Автор на предната корица е Ѓорѓе Јовановиќ, додека на задната корица е даден кус осврт врз книгата и попис на објавените книги во едицијата „Магма“. Издавањето на книгата било финансирано од Министерството за култура.
2 Содржина
Збирката „Преобразба и други раскази“ содржи 26 раскази, преземени од книгата „Раскази и друга избрана проза“ (Die Erzählungen und andere ausgewählte Prosa) од 1982 година во издание на S. Fischer Verlag од Франкфурт на Мајна. На крајот од книгата е дадена биографија на авторот и осврт врз неговото творештво. Во збирката се застапени следниве раскази:* Преобразба
* Одбивање
* Пресуда
* Новиот адвокат
* Сосед
* Во колонијата на казнетите
* На господата јавачи, за размислување
* Желба да се стане Индијанец
* Излет во планина
* Несреќата на стариот ерген
* Селскиот лекар
* Најблиското село
* На изградбата на Кинескиот ѕид
* Мелез
* Грижата на домаќинот
* Мала басна
* Извештај до една академија
* Одбивање на молбата
* Заедница
* Посејдон
* Јастреб
* Прометеј
* Првата болка
* Уметник во гладување
* Откажи се!
* Дувло
Гросхансдорф

Гросхансдорф (|Großhansdorf) — општина во округот Штормарн, во Шлезвиг-Холштајн, Германија. Се наоѓа околу 3 километри источно од Аренсбург и 25 километри североисточно од Хамбург.
1 Историја
Гросхансдорф бил првпат споменат во 1274 година во декрет на црквата Св. Катарина од Хамбург, на која Гросхансдорф бил доделен во тоа време. Во 1435 година, градот Хамбург го припоил Гросхансдорф и го управувал како дел од шумските села, составени од низа хамбуршки енклави опкружени од територии на Холштајн. Во 1642 година била забележана изградба на воденица, која постоела до век. Од 1701 година, Гросхансдорф бил седиште на шумскиот јавач (|Waldreiter), функционер на хамбуршката полициска администрација, кој денес е претставен во грбот на Гросхансдорф. Тогаш, Хамбург бил слободен царски град во рамките на Светото Римско Царство.
Од 1806 година замената на обработливите полиња помеѓу жителите, вообичаена во тоа време, била заменета од збирни поседи (|Verkoppelung) кои станале семејни поседи, кои така можеле да бидат заложени. Така, земјоделството било вклучено во монетарната економија. Помеѓу 1811 и 1813 година, Гросхансдорф бил дел од Првото Француско Царство, пред да биде вратен на Хамбург, тогаш суверена град-држава во рамките на новиот и слаб Германски Сојуз.
Во 1872 година, Грос-Хансдорф (како што тогаш било името) и соседниот Шмаленбек се споиле во Грос-Хансдорф-Шмаленбек (''Groß-Hansdorf-Schmalenbeck''), општина во рамките на државата Хамбург, која тогаш се состоела од истоимениот град и бројни помали општини и градови. Од 1921 година шумската железница (|Walddörferbahn, источниот дел на денешната линија У1 од подземната железница на Хамбург го поврзала Гросхансдорф со Хамбург.
Со територијалното прекројување преку Законот за голем Хамбург, Грос-Хансдорф-Шмаленбек бил предаден од Хамбург на пруската Покраина Шлезвиг-Холштајн со сила од 1 април 1937 година, создавајќи така општина во рамките на округот Штормарн. Името Грос-Хансдорф било доделена на новата општина.
Британските окупациски сили ја издигнале покраината на држава Шлезвиг-Холштајн во 1946 година. Во период од една и пол година (1949-1951) Грос-Хансдорф-Шмаленбек бил дел од општинската заедница Аренсбург, пред да стекне статус на слободна општина, под името Гросхансдорф.
ГП Западна Франција 2014

ГП Западна Франција 2014 — 78. издание на еднодневната велосипедска трка ГП Западна Франција. Се одржала на 31 август 2014 година на растојание од 229,1 километар, започнувајќи и завршувајќи во Плуе, Франција. Претставувала 24. трка во сезоната на Светската турнеја.
Трката била освоена во спринтерска завршница од Французинот Силвен Шаванел пред Андреја Феди и Артур Вишо, кои завршиле на подиумот.
1 Екипи
Бидејќи ГП Западна Франција е настан од Светската турнеја, сите 18 UCI World Tour екипи биле автоматски поканети и се обврзани да испратат екипа. На шест други екипи им биле доделени специјални покани, со што била создадена група од 24 екипи.
Екипи кои настапиле на трката биле:
2 Резултати
, Велосипедист, Екипа, Време, Бодови заСветската турнеја на UCI
1, 5ч 38' 26", 0
2, и.в., 0
3, и.в., 50
4, и.в., 40
5, и.в., 30
6, и.в., 22
7, и.в., 14
8, + 2", 10
9, + 2", 6
10, + 2", 2